भारत की इंसानी नस्लों को अलग-अलग वर्गीकृत करने की सबसे पहली कोशिश शायद अँग्रेज विशेषज्ञ हरबर्ट होप रिस्ले ने 1995 में की थी। उन्होंने तीन अलग-अलग भारतीय नस्लों की पहचान करने के साथ ही कई सहायक या द्वितीयक नस्लों की भी पहचान की। इसके बाद से कई तरह से भारतीय नस्ल को परिभाषित किया जाता रहा है। यहाँ तक कि इसमें एक औपनिवेशिक नजरिया भी शामिल रहा है। कहा जाता था कि अँग्रेज भी आर्य हैं और भारतीय भी आर्य हैं। यानी भारत में शासन करने वाले कोई बाहरी नहीं हैं, वे भी आर्य ही हैं। इस आधार पर अँग्रेजी शासन को उचित ठहराने की दलीलें भी पेश की जाती थीं।